Document ID: 32009R0355

KOMISIJOS REGLAMENTAS (EB) Nr. 355/2009
2009 m. kovo 31 d.
iš dalies keičiantis Reglamentą (EB) Nr. 2869/95 dėl Vidaus rinkos derinimo tarnybai (prekių ženklams ir pramoniniam dizainui) mokamų mokesčių ir Reglamentą (EB) Nr. 2868/95, skirtą įgyvendinti Tarybos reglamentą (EB) Nr. 40/94 dėl Bendrijos prekių ženklo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 20 d. Tarybos reglamentą (EB) Nr. 40/94 dėl Bendrijos prekių ženklo (1) ir ypač jo 139 ir 157 straipsnius,
kadangi:
(1)
Reglamento (EB) Nr. 40/94 139 straipsnio 2 dalyje numatyta, kad Vidaus rinkos derinimo tarnybai (toliau - Tarnyba) mokamų mokesčių dydis nustatomas toks, kad iš jų gaunamų pajamų užtektų jos biudžetui subalansuoti.
(2)
Tarnyba surenka dideles pinigų atsargas. Tikėtina, kad Tarnybos pajamos dar labiau didės ir dėl to susidarys Tarnybos biudžeto perteklius. Visų pirma tai sumokėtų Bendrijos prekių ženklų paraiškos pateikimo ir registracijos mokesčių rezultatas.
(3)
Todėl šių mokesčių mažinimas būtų viena iš priemonių siekiant užtikrinti, kad biudžetas būtų subalansuotas, kartu skatinant naudotojų galimybes pasinaudoti Bendrijos prekių ženklų sistema.
(4)
Siekiant sumažinti tiek naudotojams, tiek Tarnybai tenkančią administracinę naštą, turėtų būti supaprastinta mokesčio struktūra, nustatant nulinį Bendrijos prekių ženklo registracijos mokestį. Taigi, reikėtų mokėti tik paraiškos pateikimo mokestį, o registracijos įforminimo laikas gerokai sutrumpėtų, jei prieš registruojant Bendrijos prekių ženklą nereikėtų mokėti registracijos mokesčio.
(5)
Tarptautinės registracijos, kurioje nurodoma Europos bendrija, atžvilgiu nustatomas nulinis Bendrijos prekių ženklo registracijos mokestis reiškia, kad pagal Reglamento (EB) Nr. 40/94 149 straipsnio 4 dalį arba 151 straipsnio 4 dalį grąžinamo mokesčio suma taip pat turi būti nulinė.
(6)
Mokesčių mažinimu turėtų būti užtikrinta tinkama Bendrijos ir nacionalinių prekių ženklų sistemų pusiausvyra, atsižvelgiant į tolesnę Tarnybos ir valstybių narių pramoninės nuosavybės tarnybų santykių plėtrą, įskaitant atlyginimą už valstybių narių tarnybų teikiamas paslaugas.
(7)
Todėl 1995 m. gruodžio 13 d. Komisijos reglamentas (EB) Nr. 2869/95 dėl Vidaus rinkos derinimo tarnybai (prekių ženklams ir pramoniniam dizainui) mokamų mokesčių (2) ir 1995 m. gruodžio 13 d. Komisijos reglamentas (EB) Nr. 2868/95, skirtas įgyvendinti Tarybos reglamentą (EB) Nr. 40/94 dėl Bendrijos prekių ženklo (3), turėtų būti atitinkamai pakeisti.
(8)
Teisiniam tikrumui užtikrinti tuo pačiu teikiant didžiausią naudą tiek naudotojams, tiek Tarnybai, reikalinga pereinamojo laikotarpio nuostata.
(9)
Šiame reglamente numatytos priemonės atitinka Vidaus rinkos derinimo tarnybos (prekių ženklai ir dizainas) Įmokų, įgyvendinimo taisyklių ir apeliacinės tarybos procedūrų komiteto nuomonę.
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2869/95 iš dalies keičiamas taip:
1)
2 straipsnyje pateikta lentelė iš dalies keičiama taip:
a)
1 punktas pakeičiamas taip:
„1.
Pagrindinis mokestis už paraiškos individualiam ženklui padavimą (26 straipsnio 2 dalis, 4 taisyklės a punktas)
1 050“.
b)
Punktas 1b keičiamas taip:
„1b.
Pagrindinis mokestis už paraiškos individualiam ženklui padavimą elektroniniu būdu (26 straipsnio 2 dalis, 4 taisyklės a punktas)
900“.
c)
3 punktas pakeičiamas taip:
„3)
Pagrindinis mokestis už paraiškos kolektyviniam ženklui padavimą [26 straipsnio 2 dalis ir 64 straipsnio 3 dalis, 4 taisyklės a punktas ir 42 taisyklė]
1 800“.
d)
7-11 punktai pakeičiami taip:
„7.
Pagrindinis mokestis už individualaus ženklo įregistravimą (45 straipsnis)
0
8.
Klasės mokestis už kiekvieną papildomą klasę, kai individualų ženklą prašoma įregistruoti daugiau nei trims prekių ir paslaugų klasėms (45 straipsnis)
0
9.
Pagrindinis mokestis už kolektyvinio ženklo įregistravimą [45 straipsnis ir 64 straipsnio 3 dalis]
0
10.
Klasės mokestis už kiekvieną papildomą klasę, kai kolektyvinį ženklą prašoma įregistruoti daugiau nei trims prekių ir paslaugų klasėms (45 straipsnis ir 64 straipsnio 3 dalis)
0
11.
Papildomas mokestis už pavėluotą ženklo registravimo mokesčio mokėjimą (157 straipsnio 2 dalies 2 punktas)
0“.
2)
11 straipsnio 3 dalies a ir b punktai pakeičiami taip:
„a)
už individualų ženklą: 870 EUR pridėjus, kai taikytina, 150 EUR už kiekvieną papildomą klasę, kai ženklą prašoma įregistruoti daugiau nei trims prekių ir paslaugų klasėms;
b)
už kolektyvinį ženklą, kaip nurodyta Reglamento (EB) Nr. 2868/95 121 taisyklės 1 dalyje: 1 620 EUR pridėjus, kai taikytina, 300 EUR už kiekvieną papildomą klasę, kai ženklą prašoma įregistruoti daugiau nei trims prekių arba paslaugų klasėms.“
3)
13 straipsnis pakeičiamas taip:
„13 straipsnis
Mokesčių grąžinimas atsisakius suteikti apsaugą
1. Jei suteikti apsaugą atsisakoma visoms arba tik daliai prekių ir paslaugų, išvardytų nurodant Europos bendriją, pagal Tarybos reglamento (EB) Nr. 40/94 149 straipsnio 4 dalį arba 151 straipsnio 4 dalį grąžinamo mokesčio suma yra tokia:
a)
už individualų ženklą: suma, atitinkanti mokestį, nurodytą 2 straipsnio lentelės 7 punkte, pridėjus sumą, atitinkančią mokestį, nurodytą tos lentelės 8 punkte, už kiekvieną papildomą klasę, kuriai galioja tarptautinė registracija, kai ženklą prašoma įregistruoti daugiau nei trims prekių ir paslaugų klasėms;
b)
už kolektyvinį ženklą: suma, atitinkanti mokestį, nurodytą 2 straipsnio lentelės 9 punkte, pridėjus sumą, atitinkančią mokestį, nurodytą tos lentelės 10 punkte, už kiekvieną papildomą klasę, kuriai galioja tarptautinė registracija, kai ženklą prašoma įregistruoti daugiau nei trims prekių ir paslaugų klasėms.
2. Grąžinimas turi būti vykdomas, kai tik yra padarytas pranešimas Tarptautiniam biurui, kaip numatyta Reglamento (EB) Nr. 2868/95 113 taisyklės 2 dalies b ir c punktuose arba 115 taisyklės 5 dalies b ir c punktuose bei 6 dalyje.
3. Mokesčiai grąžinami tarptautinės registracijos savininkui arba jo atstovui.“
2 straipsnis
Reglamento (EB) Nr. 2868/95 1 straipsnis iš dalies keičiamas taip:
1)
Išbraukiamas 13a taisyklės 3 dalies c punktas.
2)
23 taisyklė pakeičiama taip:
„23 taisyklė
Prekių ženklo registracija
1)
Jei nebuvo pareikšta jokių protestų arba jie buvo galutinai išspręsti juos atšaukiant, atmetant ar kitaip nutraukiant, pareikštas registruoti prekių ženklas ir 84 taisyklės 2 dalyje nurodyti duomenys įrašomi į Bendrijos prekių ženklų registrą.
2)
Registracija skelbiama Bendrijos prekių ženklų biuletenyje.“
3 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Bendrijos prekių ženklo paraiškai, dėl kurios pranešimas, aprašytas Reglamento (EB) Nr. 2868/95 teksto, galiojančio iki šio reglamento įsigaliojimo datos, 23 taisyklės 2 dalyje, buvo išsiųstas iki tos dienos, toliau taikomas Reglamento (EB) Nr. 2868/95 ir Reglamento (EB) Nr. 2869/95 tekstas, galiojantis iki šio reglamento įsigaliojimo dienos.
Tarptautinei paraiškai arba teritorinio išplėtimo prašymui, nurodantiems Europos bendriją ir kurie buvo pateikti dieną prieš tai, kada pagal Madrido protokolo 8 straipsnio 7 dalies b punktą įsigaliojo sumos, nurodytos Reglamento (EB) Nr. 2869/95 teksto su pakeitimais, padarytais šiuo reglamentu, 11 straipsnio 3 dalies a ir b punktuose, toliau taikomas Reglamento (EB) Nr. 2869/95 teksto, galiojančio iki šio reglamento įsigaliojimo datos, 13 straipsnis.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2009 m. kovo 31 d.

Labels: 7
11
15